proxectonos/corpus_dominio_legal_administrativo_tmp huggingface dataset:
DECRETO 108/1995, do 31 de marzo, polo que se acorda a mutación demanial do inmoble coñecido como Residencia San Lázaro, sito na rúa San Lázaro, de Santiago de Compostela (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 25/04/1995

A través do Real decreto 2434/1982, do 24 de xullo, sobre traspaso de funcións e servicios do Estado á Comunidade Autónoma de Galicia en materia de cultura, foi transferido o inmoble coñecido como camping xuvenil San Lázaro, sito en Santiago de Compostela, cunha extensión superficial de 9.300 m (BOE nº 235, do 1 de outubro de 1982).
Mediante o Decreto 146/1982, do 1 de decembro, sobre asunción e asignación de competencias, adscríbese á Consellería de Cultura o dito inmoble. Posteriormente, a extinta Consellería de Cultura e Xuventude construíu no antedito inmoble un edificio composto de soto, planta baixa, primeiro, segundo e ático, cunha superficie total construída de 2.760,57 m, para dedicalo a residencia xuvenil. Na actualidade, despois dos distintos cambios na estructura orgánica da Xunta de Galicia, atópase adscrito á Consellería de Familia, Muller e Xuventude.
Posto de manifesto pola Consellería de Familia, Muller e Xuventude que o inmoble non resulta necesario na actualidade para o exercicio das súas competencias e constando a petición subscrita pola Consellería de Educación e Ordenación Universitaria na que solicita a súa adscrición para a instalación de dependencias administrativas dela dependentes, procede, de conformidade co disposto no artigo 12 da Lei 3/1985, do 12 de abril, do patrimonio da Comunidade Autónoma galega, acorda-la mutación do destino do inmoble descrito no encabezamento.
En virtude do anteriormente exposto, por proposta da Consellería de Economía e Facenda, logo de deliberación do Consello da Xunta de Galicia na súa reunión do día trinta e un de marzo de mil novecentos noventa e cinco,
DISPOÑO:
Artigo 1º
Acorda-la mutación demanial do inmoble coñecido como residencia San Lázaro, sito na rúa San Lázaro, de Santiago de Compostela (A Coruña), co fin de destinalo a sede dos órganos administrativos dependentes da Consellería de Educación e Ordenación Universitaria.
Artigo 2º
Adscribi-lo antedito inmoble á Consellería de Educación e Ordenación Universitaria, que ostentará as facultades de administración, xestión e conservación del.
Artigo 3º
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para dar efectividade ó disposto no presente decreto.
Santiago de Compostela, trinta e un de marzo de mil novecentos noventa e cinco.
Manuel Fraga Iribarne
Presidente
José Antonio Orza Ferrnández
Conselleiro de Economía e Facenda
DECRETO 107/1995, do 31 de marzo, polo que se acepta a cesión a título gratuíto dun terreo de 11.017,45 metros cadrados sito na parroquia e termo municipal de Negreira (A Coruña), feita a favor da Comunidade Autónoma de Galicia para a instalación dun instituto de educación secundaria e profesional.
CONSELLERÍA DE ECONOMÍA E FACENDA — III. OUTRAS DISPOSICIÓNS — 25/04/1995

O Pleno da Corporación Municipal de Negreira (A Coruña), reunido en sesión extraordinaria o 24 de maio de 1988 acordou a cesión á Xunta de Galicia dun terreo de 11.017,45 m para a construcción dun instituto de ensino secundario e formación profesional.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo os artigos 23.1.º da mesma lei e 38.1.º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles exceda o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Economía e Facenda, feita nos termos nos que o Concello de Negreira acordou a cesión, logo de deliberación do Consello da Xunta de Galicia na súa reunión do día trinta e un de marzo de mil novecentos noventa e cinco,
DISPOÑO:
Artigo 1º
Acepta-la cesión gratuíta do terreo de unha hectárea, dez áreas, 17 centiáreas e 45 dm pertencentes ó Concello de Negreira, sito na parroquia de Negreira, no sitio das Brañas, que linda en tódalas súas frontes con terreos dos irmáns Pardo Fabeiro.
O inmoble descrito atópase inscrito no Rexistro da Propiedade, no tomo 715, libro 118, folio 102, número 13.480.
Artigo 2º
O inmoble cedido destinase á instalación dun instituto de educación secundaria e profesional.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, trinta e un de marzo de mil novecentos noventa e cinco.
Manuel Fraga Iribarne
Presidente
José Anotonio Orza Fernández
Conselleiro de Economía e Facenda
RESOLUCIÓN do 14 de marzo de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 01/0000311/1995, interposto por Alejandro Sánchez Vidal.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/04/1995

O 3 de marzo de 1995, a Dirección Xeral da Función Pública recibe da Sala do Contencioso-Administrativo, sección primeira, do Tribunal Superior de Xustiza de Galicia, providencia pola que se admite o recurso contencioso-administrativo número 01/0000311/1995 interposto por Alejandro Sánchez Vidal contra desestimación presunta por silencio administrativo da Dirección Xeral da Función Públi
ca a solicitude do recorrente, sobre homologación das retribucións do recorrente coas do persoal da CC.AA ó mesmo corpo.
En consecuencia, esta dirección xeral acordou nesta data de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento son emprazadas para que poidan comparecer en forma en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 14 de marzo de 1995.
Joaquín López-Rúa Soler
Director xeral da Función Pública
DECRETO 111/1995, do 31 de marzo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 35 P.O.L. 94-Lugo-alargamento da E.P. 29-02 de Lugo á ponte de Ombreiro, p.k. 2,000 ó 3,559.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/04/1995

A Deputación Provincial de Lugo, en sesión celebrada o día 24 de febreiro de 1995, aprobou o proxecto 35 P.O.L. 94-Lugo-alargamento da E.P. 29-02 de Lugo á Ponte de Ombreiro, p.k. 2,000 ó 3,559 e na sesión celebrada o día 26 de decembro de 1994, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación provincial remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 10 de marzo de 1995, baixo o número 2296.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 21 de febreiro de 1995, baixo o número 1781.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por estar a obra incluída no Plan Provincial de Obras e Servicios de 1994.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día trinta e un de marzo de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 35 P.O.L. 94-Lugo-alargamento da E.P. 29-02 de Lugo á ponte de Ombreiro, p.k. 2,000 ó 3,559.
Santiago de Compostela, trinta e un de marzo de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
DECRETO 110/1995, do 31 de marzo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 31 P.O.L. 94-Pantón-C.P. Lornís-Frontón.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/04/1995

A Deputación Provincial de Lugo, en sesión celebrada o día 24 de febreiro de 1995, aprobou o proxecto 31 P.O.L. 94-Pantón-C.P. Lornís-Frontón, e na sesión celebrada o día 26 de decembro de 1994, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación provincial remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior Relacións Laborais o día 8 de marzo de 1995, baixo número 2203.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 21 de febreiro de 1995, baixo o número 1782.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por estar incluídas no Plan Provincial de Obras e Servicios de 1994.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día trinta e un de marzo de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución
das obras do proxecto 31 P.O.L. 94-Pantón-C.P. Lornís-Frontón.
Santiago de Compostela, trinta e un de marzo de mil novecentos noventa e cinco.
Manuel Fraga Iribame
Presidente
Juan Miguel Diz Guedes
Conselleiro de Xustiza, Interior e Relacións Laborais
RESOLUCIÓN do 13 de marzo de 1995, da Dirección Xeral de Universidades e Investigación, pola que se fai pública a relación provisional de beneficiarios das bolsas de residencia para a realización de estudios universitarios de primeiro, segundo e terceiro ciclo en centros da Comunidade Autónoma por parte dos galegos e os seus descendentes, que residan fóra de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/04/1995

Rematado o proceso de selección das solicitudes de ampliación de axudas para accións de apoio eco
nómico ós estudiantes universitarios, convocadas no anexo VIII da Orde do 16 de novembro de 1994 (DOG do 28 de novembro), procede, atendendo á proposta elaborada pola comisión avaliadora, creada por Resolución do 11 de agosto de 1994 (DOG do 1 de setembro), facer pública a relación provisional de beneficiarios.
En consecuencia, esta dirección xeral,
RESOLVE:
Primeiro.- Facer pública a relación provisional de beneficiarios de axudas de bolsas de residencia para a realización de estudios universitarios de 1º, 2º e 3º ciclo en centros da Comunidade Autónoma por parte dos galegos e os seus descendentes, que residan fóra de Galicia (anexo VIII), e de conformidade co punto 9 das bases da convocatoria.
Segundo.- A dita relación provisional estará exposta nos taboleiros de anuncios da Consellería de Educación e Ordenación Universitaria, das súas delegacións provinciais, dos rectorados das tres universidades de Galicia, na oficina de información administrativa da Consellería da Presidencia e Administración Pública e na Secretaría Xeral de Relacións coas Comunidades Galegas da Presidencia da Xunta de Galicia.
Terceiro.-Contra esta resolución poderase formular reclamación no prazo de dez (10) días hábiles contados desde o día seguinte ó da publicación desta resolución no Diario Oficial de Galicia.
Santiago de Compostela, 13 de marzo de 1995.
José Manuel Touriñán López.
Director xeral de Universidades e Investigación.
RESOLUCIÓN do 14 de marzo de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 01/0000164/1995, interposto pola Asociación Profesional de Veterinarios de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/04/1995

O 8 de marzo de 1995, a Dirección Xeral da Función Pública recibe da Sala do Contencioso-Administrativo, sección primeira, do Tribunal Superior de Xustiza de Galicia, providencia pola que se admite o recurso contencioso-administrativo número 01/0000164/1995 interposto pola Asociación Profesional de Veterinarios de Galicia, contra Decreto 390/1994, do 23 de decembro, da Consellería da Presidencia e Administración Pública sobre cobertura con carácter temporal de postos de traballo incluídos na relación de postos de traballo de veterinarios.
En consecuencia, esta dirección xeral acordou nesta data de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento son emprazadas para que poidan comparecer en forma en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 14 de marzo de 1995.
Joaquín López-Rúa Soler
Director xeral da Función Pública
RESOLUCIÓN do 28 de marzo de 1995 pola que se convoca un curso sobre intervención e prevención policial, dirixido ós membros dos corpos da policía local da provincia da Coruña.
ACADEMIA GALEGA DE SEGURIDADE — III. OUTRAS DISPOSICIÓNS — 19/04/1995

Dentro dos programas de actividades que a Academia Galega de Seguridade ten previsto realizar no ano 1995 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre intervención e prevención policial, que deberá desenvolverse conforme as seguintes bases:
Obxectivos.
O curso ten como obxectivo principal dota-los policías dunha formación teórico-práctica que os capacite para actuacións nos distintos supostos policiais que se lles poidan presentar nas súas actuacións nas rúas.
Destinatarios.
O curso vai dirixido ós membros dos corpos da policía local da provincia da Coruña.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 50.
Solicitudes.
1. O persoal que desexe participar neste curso deberá presentar cuberta a máquina ou con letra moi clara, a instancia que figura no anexo, acompañada dunha fotocopia do DNI, e doutra do carné profesional.
2. O prazo para a presentación de instancias rematará o día 7 de xuño.
3. As instancias deberán enviarse á sede da Academia Galega de Seguridade: Rúa de Madrid, s/n, Polígono das Fontiñas, 15703, Santiago de Compostela.
Contido e duración.
O curso terá unha duración de 20 horas lectivas, que serán impartidas por profesionais do corpo policial.
Datas.
O curso celebrarase do 26 ó 30 de xuño de 1995.
O horario será das 16 ás 20 horas.
Relación de admitidos.
A relación de admitidos publicarase o día 15 de xuño de 1995 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (981) 56 34 00.
Lugar.
Nos locais da policía local da Coruña.
Certificado de participación e aproveitamento.
Ó remate do curso entregaráselles un certificado de asistencia e aproveitamento a aquelas persoas que acrediten a súa asistencia continuada a el, non podendo supera-las faltas de asistencia un 15% do total da duración de horas lectivas do curso; unha inasistencia superior ó 15%, aínda que sexa xustificada, e a non superación das correspondentes probas de coñecementos, impedirá a expedición do certificado.
Modificacións.
A Academia Galega de Seguridade poderá modifica-lo desenvolvemento normal do curso para adapta-lo ás necesidades da Administración e ás continxencias que poidan xurdir.
Santiago de Compostela, 28 de marzo de 1995.
Juan José Fariñas-Ferro Rodríguez
Director xeral da Academia Galega de Seguridade
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 4 de abril de 1995 pola que se establece a denominación da biblioteca pública da Coruña.
CONSELLERÍA DE CULTURA — III. OUTRAS DISPOSICIÓNS — 18/04/1995

As bibliotecas públicas teñen un papel fundamental na educación, na formación cultural e da sensibilidade, e na oferta dunha alternativa de san ocio ós cidadáns galegos. Son institucións vitais nunha sociedade moderna e culta, e contan cada unha delas cunha historia e cunhas circunstancias de nacemento e desenvolvemento que as fan distintas unhas doutras e que lles outorgan carácter diferenciado. Este carácter que os anos lles van outorgando, e que fan de cada biblioteca un mundo diferente, un ser distinto con personalidade propia, configúrao, de forma esencial, o guía e responsable dese desenvolvemento vital: o bibliotecario.
A Biblioteca Pública da Coruña tivo a enorme fortuna de contar moitos anos coa dirección de Miguel González Garcés, bibliotecario exemplar e notable escritor, que soubo impregna-lo centro coa amplitude de miras intelectual e co profundo espírito humanista tan intimamente gravados no seu propio ser. González Garcés creou na cidade da Coruña un punto obrigado de refencia para os amantes da cultura e para os amantes da liberdade, coa paciente creación na biblioteca dunha colección bibliográfica de coidada selección, e co continuo labor organizador de actos culturais á fronte da Asociación Cultural Iberoamericana. Foi home polifacético: escritor, profesor, crítico, historiador, poeta. Pero foi sobre todo un galego modelo, como intelectual e como persoa. A súa figura acolledora, sempre aberta a quen pedía o seu consello, afable entusiasta, e enormemente culta quedará empresa unida á imaxe da biblioteca herculina, e será, por moitos anos, un modelo inspirador para os seus sucesores.
Calquera homenaxe sería reducido en comparación coa enorme contribución realizada por Miguel González Garcés á nosa cultura, pero con toda probabilidade que, de escoller algunha, poucas lle agradarían tanto como a de conserva-lo recordo do seu nome na biblioteca que foi parte fundamental da súa vida. Agora que, despois de tanto tempo, a biblioteca coruñesa vai poder contar cun novo e amplo edificio, e cunhas novas instalacións nas que asenta-los seus fondos, é o momento máis oportuno para cumprir esta débeda de agradecemento con quen tanto fixo para que este centro puidera converterse na magnífica realidade que é hoxe en día. Por todo isto,
DISPOÑO:
Artigo único.-A Biblioteca Pública da Coruña, sita na rúa Miguel González Garcés, da citada cidade, pasará a chamarse Biblioteca Pública da Coruña Miguel González Garcés.
Disposición derradeira
Esta orde entrará en vigor o día seguinte ó da
súa publicación no Diario Oficial de Galicia.
Santiago de Compostela, 4 de abril de 1995.
Víctor Manuel Vázquez Portomeñe
Conselleiro de Cultura
Sr. Director Xeral de Cultura
RESOLUCIÓN do 20 de febreiro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 150/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 18/04/1995

Visto o expediente incoado nesta delegación provincial por instancia de Electra Alto Miño, con domicilio en Vigo no que solicita autorización para instalar unha L.M.T. de C.T. Oleiros a C.T. Salvaterra I e II, concello de Salvaterra de Miño, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conforinidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Electra Alto Miño a instalación de unha L.M.T. de C.T. Oleiros a C.T. Salvaterra I e II, concello de Salvaterra de Miño.
Esta autorización non supón a aprobación do proxecto.
Pontevedra, 20 de febreiro de 1995.
Ramón Álvarez Abad
Delegado provincial de Pontevedra
RESOLUCIÓN do 20 de febreiro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 154/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 18/04/1995

Visto o expediente incoado nesta delegación provincial por instancia de Electra Alto Miño, con domicilio en Vigo no que solicita autorización para instalar unha R.B.T. en Cerqueiral e Muíños, parroquia e Entienza, concello de Salceda de Caselas, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Electra Alto Miño a instalación de unha R.B.T. en Cerquiral e Muíños, parroquia de Entienza, concello de Salceda de Caselas.
Esta autorización non supón a aprobación do proxecto.
Pontevedra, 20 de febreiro de 1995.
Ramón Álvarez Abad
Delegado provincial de Pontevedra
RESOLUCIÓN do 10 de febreiro de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 4145 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 18/04/1995

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A., con domicilio en Lugo, Cidade de Viveiro, 4-10, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencias da Administración do Estado á Xunta de Galicia en materia de industria.
Esta delegación provincial resolveu autorizar a Barras Eléctricas Galaico-Asturianas, S.A. a instalación eléctrica que ten como características principais as seguintes: rede de baixa tensión, conductores R.Z.-95-150, apoios de formigón ou sobre fachada, para mellora da subministracións dos lugares de Capeirón e Paineto, concello de Xermade.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2617/1966, do 20 de outubro.
Lugo, 10 de febreiro de 1995.
Jesús Bendaña Suárez
Delegado provincial de Lugo
RESOLUCIÓN do 29 de decembro de 1994, da Delegación Provincial de Lugo, pola que se autoriza e se declara de utilidade pública o establecemeto da instalación eléctrica que se cita. (Expediente número 4151 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 18/04/1995

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A., con domicilio en Lugo, Cidade de Viveiro, 4-1º, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do, Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencias da Administración do Estado á Xumta de Galicia en materia de industria.
Esta delegación provincial resolveu autorizar a Barras Eléctricas Galaico-Asturianas, S.A. a instalación eléctrica que ten como características principais as seguintes: liñas de media tensión 20 kV, cunha lonxitude de 1.091 metros a de Vereda, 909 metros a de Condado e 65 metros a de Vilar, apoios de formigón e conductores LA-30, orixe na L.M.T. Veiga e na L.M.T. Vereda e final nos centros Vereda, Condado e Vilar. Centros de transformación de 50 kVA cada un, 20.000-10.000, 380/220 V. Redes de baixa tensión, con apoios de formigón e conductores R.Z.-25-50-95, no concello de Castro de Rei.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións
en materia de instalacións eléctricas, e no seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionano non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2617/1966, do 20 de outubro.
Lugo, 29 de decembro de 1994.
Jesús Bendaña Suárez
Delegado provincial de Lugo
ORDE do 13 de marzo de 1995 pola que se autoriza o cambio de titularidade do centro privado Xénesis da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/04/1995

Examinado o expediente incoado pola titularidade do centro privado Xénesis da Coruña en solicitude de cambio de titularidade do devandito centro.
Resultando que o expediente foi tramitado pola Delegación Provincial de Educación e Ordenación Universitaria da Coruña, que se uniron a el os documentos esixidos e que a petición foi informada favo
rablemente pola Inspección de Educación e pola propia delegación provincial.
Resultando que o referido centro docente ten a correspondente autorización para impartir ensinanzas.
Vistos o Real decreto 2377/1985, do 18 de decembro (BOE do 27) o Real decreto 332/1992, do 3 de abril (BOE do 9) e demais disposicións complementarias.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería,
DISPÓN:
Autoriza-lo cambio de titularidade do centro privado Xénesis da Coruña a favor de Francisco Díaz Olleros, con tódolos dereitos e obrigas contraídos polo cesionista José Manuel Álvarez Oliveira y Otro, S.C., sen prexuízo das responsabilidades que poidesen recaer sobre a anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 13 de marzo de 1995.
Juan Piñeiro Permuy
Conselleiro de Educación e Ordenación Universitaria
RESOLUCIÓN do 5 de decembro de 1994, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 4049 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 18/04/1995

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A., con domicilio en Lugo, Cidade de Viveiro, 4-1º, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966 sobre expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencias da Administración do Estado á Xunta de Galicia en materia de industria.
Esta delegación provincial resolveu autorizar a Barras Eléctricas Galaico-Asturianas, S.A. a instalación eléctrica que ten como características principais as seguintes: liñas de media tensión 20 kV,
orixe na L.M.T. Lugo-Rábade e na derivación a C.T. Constante e final nos centros Ramil 1 e Ramil 3, respectivamente, cunhas lonxitudes de 30 e 207 metros. Centros de transformación, tres, de 100 kVA. Liñas de baixa tensión, conductores R.Z.-95-50-25 apoios de formigón ou sobre fachada, para mellora da subministración en Ramil-Tirimol, concello de Lugo.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2617/1966, do 20 de outubro.
Lugo, 5 de decembro de 1994.
Jesús Bendaña Suárez
Delegado provincial de Lugo
RESOLUCIÓN do 24 de abril de 1995 pola que se fai público o acordo do consello do Instituto Galego da Vivenda e Solo, do 19 de abril de 1995, polo que se nomea o secretario do Instituto Galego da Vivenda e Solo.
INSTITUTO GALEGO DA VIVENDA E SOLO — II. AUTORIDADES E PERSOAL — 26/04/1995

Na reunión celebrada o 19 de abril de 1995, o consello do Instituto Galego da Vivenda e Solo acorda, por proposta do director xeral do dito instituto e de conformidade co disposto no artigo 9.1º d) da Lei 3/1988, do 27 de abril, da súa creación (DOG do 10 de maio), nomear como secretario do referido organismo autónomo a Rafael Álvaro Millán Calenti.
Santiago de Compostela, 24 de abril de 1995.
José Cuíña Crespo
Presidente do Instituto Galego da Vivenda e Solo
RESOLUCIÓN do 15 de marzo de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 51967).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/04/1995

Vistos os expedientes incoados pola empresa Hidroeléctrica del Zarzo, S.A., con enderezo na r/ Mancebo, 6, Pontedeume, A Coruña, para a autorización administrativa e aprobación do proxecto de execución das instalacións que seguen:
-L.M.T. aérea a 15/20 kV, de 1.596 m en LA-56, que parte da L.M.T. existente nos CC.TT. de Chao
da Viña e Escañoi e remate no C.T. que se vai construír en Vilaboi.
-Ramal de 331 m de lonxitude, que parte do apoio número 9 da L.M.T. anterior e remate no C.T. de Castiñeira.
-2 CC.TT. de 50 kVA c/u a 20.000±5%/398-230 V, en Vilaboi e Castiñeira. Concello de Monfero.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu:
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 15 de marzo de 1995.
Juan Ignacio Lizaur Otero
Delegado provincial da Coruña
RESOLUCIÓN do 15 de marzo de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 107/1994 (51833)).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/04/1995

Vistos os expedientes incoados pola empresa Unión Eléctrica-Fenosa, S.A., con enderezo na r/ Severo Ochoa, nº 2, 15008 A Coruña, para a autorización administrativa e aprobación do proxecto de execución da instalación que segue:
L.M.T. subterránea a 20 kV, de 280 m de lonxitude, en conductor R.H.V. de 3 (1x95) mm, con orixe na L.M.T. Fonte do Carme, Grupo escolar, expediente 30363, e remate no C.T. de BUP en Avda. Castelao. Concello de Negreira.
Cumpridos os trámites ordenados nos capítulos III e IV do Decreto 2.617/1966, do 20 de outubro, sobre autorización de instalacións eléctricas, esta delegación provincial resolveu:
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 15 de marzo de 1995.
Juan Ignacio Lizaur Otero
Delegado provincial da Coruña
RESOLUCIÓN do 6 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 129/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/04/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha R.B.T. en Acevedo, concello de Pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de unha R.B.T. en Acevedo, concello de Pontevedra.
Esta autorización non supón a aprobación do proxecto.
Pontevedra, 6 de marzo de 1995.
Ramón Álvarez Abad
Delegado provincial de Pontevedra
RESOLUCIÓN do 7 de marzo de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 164/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/04/1995

Vistos os expedientes incoados pola empresa Unión Eléctrica-Fenosa, S.A., con enderezo na r/ Severo Ochoa, nº 2, 15008 A Coruña, para a autorización administrativa e aprobación do proxecto de execución da instalación que segue:
Centro de transformación aéreo, sobre apoio formigón, de 100 kVA e tensións de 20/0,380-0,220 kV en Marcelle, do que parte rede de baixa tensión sobre apoios de formigón e conductor R.Z. en seccións de 95, 50 e, 25 mm Al, de 2.694 m de lonxitude nos lugares de Quinteiro e Vilar. A Baña.
Cumpridos os trámites ordenados nos capítulos III e IV do Decreto 2.617/1966, do 20 de outubro, sobre autorización de instalacións eléctricas, esta delegación provincial resolveu:
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 7 de marzo de 1995.
Juan Ignacio Lizaur Otero
Delegado provincial da Coruña
RESOLUCIÓN do 8 de marzo de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 181/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/04/1995

Vistos os expedientes incoados pola empresa Unión Eléctrica-Fenosa, S.A., con enderezo na r/ Severo Ochoa, nº 2, 15008 A Coruña, para a autorización administrativa e aprobación do proxecto de execución da instalación que segue:
-Liña eléctrica subterránea de media tensión, a 15/20 kV, baixo tubo e con conductor R.H.V. 12/20 kV de 3(1x95) mm Al, de 365 m de lonxitude, con orixe na liña Pedrido-Carral e remate no C.T. Campo da Feira, en Carral.
-Centro de transformación en caseta prefabricada de formigón, de 400 kVA e tensións 15/20/0,380-0,220 kV en Campo da Feira, do que parte rede de baixa tensión sobre apoios de formigón e conductor R.Z. de 566 m de lonxitude. Carral.
Cumpridos os trámites ordenados nos capítulos III e IV do Decreto 2.617/1966, do 20 de outubro, sobre autorización de instalacións eléctricas, esta delegación provincial resolveu:
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou, corporacións que constan nos expedientes.
A Coruña, 8 de marzo de 1995.
Juan Ignacio Lizaur Otero
Delegado provincial da Coruña
RESOLUCIÓN do 17 de marzo de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 3.896 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/04/1995

Visto o expediente incoado na sección de industria desta delegación provincial por petición de Barras Eléctricas Galaico-Asturianas, S.A. (BEGASA), con domicilio en r/ Cidade de Viveiro, 4, 1º, Lugo, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencias da Administración do Estado á Xunta de Galicia en materia de industria.
Esta delegación provincial resolveu autorizar a BEGASA a instalación eléctrica que ten como características principais as seguintes:
Reforma do centro de transformación da depuradora San Lázaro-Mondoñedo. Redes de baixa tensión en apoios de formigón e conductores R.Z.-25-95.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2617/1966, do 20 de outubro.
Lugo, 17 de marzo de 1995.
Jesús Bendaña Suárez
Delegado provincial de Lugo
RESOLUCIÓN do 3 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 185/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/04/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. e R.B.T. no repetidor da telefónica, monte Castrove, concello de Poio, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de unha L.M.T., un C.T. e R.B.T. no repetidor da telefónica, monte Castrove, concello de Poio.
Esta autorización non supón a aprobación do proxecto.
Pontevedra, 3 de marzo de 1995.
Ramón Álvarez Abad
Delegado provincial de Pontevedra
RESOLUCIÓN do 24 de marzo de 1995 pola que se convocan dúas bolsas de investigación para o Arquivo da Emigración Galega.
CONSELLO DA CULTURA GALEGA — III. OUTRAS DISPOSICIÓNS — 26/04/1995

0 Consello da Cultura Galega convoca dúas bolsas de investigación para a realización de traballos de documentación histórica, material documental e gráfico, para o Arquivo da Emigración Galega.
1. Duración.
As bolsas terán unha duración de seis meses.
2. Dotación económica.
Cada bolsa terá unha dotación de 540.000 ptas., que serán aboadas en seis mensualidades de 90.000 ptas.
Para atende-lo gasto que supón a bolsa existe crédito suficiente na aplicación 03.01.111D.480 do orzamento vixente.
3. Requisitos.
Poderán optar á bolsa de colaboración tódolos españois, maiores de idade, e con plena capacidade para obrar, que reúnan os seguintes requisitos:
a) Ser licenciados/as universitarios/as.
b) Non ser traballadores por conta propia ou allea, nin recibir remuneración de ningún tipo ou gozar dunha bolsa ou axuda semellante.
4. Solicitudes.
Os solicitantes entregarán na sede do Consello da Cultura Galega (Pazo de Raxoi, 2ª planta, Santiago de Compostela), dentro do prazo de dez días contados a partir da publicación desta convocatoria no Diario Oficial de Galicia, a seguinte documentación:
-Instancia de solicitude dirixida ó presidente do Consello da Cultura Galega.
-Titulación universitaria.
-Currículum vitae con indicación dos estudios, actividades e documentación acreditativa de tódolos méritos que se aleguen.
-Declaración de non desempeñar actividade profesional remunerada por conta propia ou allea, nin gozar de bolsas ou axudas equiparables á convocada.
5. Selección dos bolseiros.
A selección dos bolseiros será realizada polo tribunal, que fará unha valoración dos méritos achegados.
6. Tribunal.
0 tribunal estará composto por tres membros do Consello da Cultura Galega.
0 tribunal poderá comprobar se os solicitantes posúen suficientes coñecementos de lingua galega para desempeña-la súa función.
7. Nomeamento.
Os/As bolseiros/as serán nomeados polo presidente do Consello da Cultura Galega a proposta do tribunal. Os/As bolseiros/as seleccionados/as deberán presentarse na sede do consello dentro dos dez días seguintes ó da notificación da súa selección, co obxecto de recolle-las súas credenciais acreditativas e comeza-la súa actividade.
8. Incidencias.
A solicitude de bolsas implica o coñecemento e aceptación das presentes bases.
A condición de bolseiro/a non dará lugar a relación laboral nin administrativa co Consello da Cultura Galega.
Santiago de Compostela, 24 de marzo de 1995.
María Xosé Rodríguez Galdo
Secretaria do Consello da Cultura Galega
RESOLUCIÓN do 3 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 194/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/04/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. e un C.T. en Telleiras, concello de Nigrán, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de unha L.M.T. e un C.T. en Telleiras, concello de Nigrán.
Esta autorización non supón a aprobación do proxecto.
Pontevedra, 3 de marzo de 1995.
Ramón Álvarez Abad
Delegado provincial de Pontevedra
RESOLUCIÓN do 3 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 191/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 26/04/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. e un C.T. en Alba, concello de Pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de unha L.M.T. e un C.T. en Alba, concello de Pontevedra.
Esta autorización non supón a aprobación do proxecto.
Pontevedra, 3 de marzo de 1995.
Ramón Álvarez Abad
Delegado provincial de Pontevedra
CORRECCIÓN de erros-Orde do 7 de marzo de 1995 pola que se lle dá publicidade ó acordo do Consello da Xunta de Galicia do 16 de febreiro de 1995 polo que se modifican as condicións da concesión definitiva outorgada a Radio Faro, S.A. para o funcionamiento dunha emisora en ondas métricas con modulación de frecuencia en Marín (Pontevedra).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/04/1995

Advertido erro na devandita orde, publicada no DOG nº 65, do 3 de abril, do presente ano, cómpre efectua-la seguinte corrección:
Na páxina 2.507, no parágrafo terceiro, onde di: «Orde do 11 de xaneiro de 1992», debe dicir: «Orde do 11 de xaneiro de 1993».